cyanic-selkie/wikianc huggingface dataset:
Սարգիս Զէյթլեան
Մահը
28 Մարտ, 1985-ի առաւօտուն՝ Զոքաք-Պլաթի շրջանին մէջ, «Նշան Փալանճեան» ճեմարանի ճամբուն վրայ, հակադաշնակցական դաւադիր ուժերու ձեռքով առեւանգուեցաւ եւ աւելի ուշ անծանօթ պայմաններու մէջ տմարդի կերպով սպաննուեցաւ Հ.Յ.Դ. Բիւրոյի անդամ եւ «Ազդակ Շաբաթօրեակ-Դրօշակ»ի խմբագրապետ՝ ընկ. Սարգիս Զէյթլեան։
Իր մահէն ետք Հ.Յ.Դ. Բիւրոյի կողմէ հրատարակուեցաւ ծաւալուն հատոր մը որ կ՛ամփոփէ Սարգիս Զէյթլեանի կողմէ գրուած յօդուածներն ու խմբագրականները ։
Տե՛ս նաեւ
Ստորոգութիւն:1930 ծնունդներ Ստորոգութիւն:Մուսա Լեռ ծնածներ Ստորոգութիւն:1985 մահեր Ստորոգութիւն:28 Մարտի մահացածներ Ստորոգութիւն:Պէյրութ մահացածներ Ստորոգութիւն:Հայ քաղաքական գործիչներ
Կարի Մուշեղեան
Կարի Արմենակի Մուշեղեան, խորհրդային հայ դերասան, բեմադրիչ, ՀԽՍՀ վաստակաւոր արուեստագէտ, ՀԽՍՀ շարժանկարիչներու միութեան անդամ (1 Մարտ, 1981) ։
Ծանօթագրութիւններ
Ստորոգութիւն:Հայ դերասաններ Ստորոգութիւն:19 Մայիսի ծնածներ
1644 թուական
1644 թուական, նահանջ տարի, 17րդ դարու 44րդ տարին է
Ծնունդներ
Տե՛ս նաեւ՝ Ստորոգութիւն:1644 ծնունդներ
Մահեր
Տե՛ս նաեւ՝ Ստորոգութիւն:1644 մահեր
Ստորոգութիւն:1644
Վրացական-ուքրանական Յարաբերութիւններ
Վրաց-ուքրանական յարաբերութիւններ, Ուքրանիոյ եւ Վրաստանի միջեւ երկկողմ յարաբերութիւններ միջազգային քաղաքականութեան, տնտեսութեան, կրթութեան, գիտութեան, մշակոյթի եւ այլ բնագաւառներու մէջ։
Վրաստանը ճանչցած է Ուքրանիոյ անկախութիւնը 12 Դեկտեմբեր 1991-ին, դիւանագիտական յարաբերութիւնները երկու երկրներուն միջեւ հաստատուած են 22 Յուլիս 1992-ին։ 5 Ապրիլ 1994-ին Թիֆլիսի մէջ, Ուքրանիա բացած է Վրաստանի ուքրանիոյ դեսպանատունը։ Ուքրանիոյ մէջ Վրաստանի դեսպանատունը բացուած է 19 Օգոստոս 1994-ին Կիեւի մէջ ։
Ազատութեան համար պայքարի ժամանակաշրջան: 1917-1921 թուականներ
Չնայած պաշտօնական յարաբերութիւններու բացակայութեան՝ Ուքրանական պետութիւնը աշխոյժ յարաբերութիւններ կը պահպանէր Վրաստանի Ժողովրդապետական Հանրապետութեան հետ։ 4 Յուլիս 1918 թուականին Վրաստանի վարչապետ Նոէ Ժորդանիան նամակով դիմեց Ուքրանական պետութեան Արտաքին գործերու նախարար Տմիդրի Դորոշենկոյին՝ նշելով այնտեղ Վրաստանի Ժողովրդապետական Հանրապետութեան՝ Ուքրանիոյ լիազօր ներկայացուցիչներուն։ Վրաստանի դիւանագիտական ներկայացուցչութիւնը Քիեւի մէջ սկսած է աշխատիլ Սեպտեմբեր 1918-ի սկզբին։ Արդիւնքին մէջ, ուքրանացի պաշտօնատար անձինք վրացիներու հետ միասին Սեպտեմբեր-Դեկտեմբեր 1918- ընթացքին համատեղ կերպով վերամշակած են ուքրանա-վրացական միջպետական համաձայնագիրը՝ առեւտրա-տնտեսական եւ քաղաքական բնագաւառներու վերաբերեալ։
Վրաստանի մէջ Ուքրաինիոյ հիւպատոսութիւնը ստեղծուած է՝ համաձայն 5 Յուլիս 1918 թուականի ընդունուած «Ընդհանուր հիւպատոսութիւններու եւ արտասահմանի մէջ հիւպատոսական գործակալութիւններու ստեղծման մասին» օրէնքի։ Ուքրաինիոյ եւ Վրաստանի միջեւ դիւանագիտական յարաբերութիւններուն յետագայ զարգացման խանգարած է պոլշեւիկներու ընդվզումը՝ երկու երկրներուն դէմ ։
Baby (երգ)
«Baby», Գանատացի երգիչ Ճասթին Պիպերի երգերէն մէկն է։ Թողարկուած է որպէս ալպոմի առաջատար երգ (երգ, որ նախորդած է տվյալ ալպոմին) 23 Մարտ 2010-ին որպէս My World 2.0 ալպոմին լրացումը :
Երգը գրուած է Ճասթին Պիպերի, Դրիքի Սթիւարտի եւ The-Dream-ի համահեղինակութեամբ (երկուքը աշխատած են Պիպերին հետ նաեւ «One Time» երգին թողարկման վրայ), ինչպէս նաեւ Քրիսդինա Միլիանի եւ Լուտաքրիսի հետ։
Երգը դարձած է հասանելի թուային վճառովի ներբեռնմամբ 18 Յունուար 2010-ին։ Թողարկումէն անմիջապէս ետք լսելի դարձած է նաեւ ռատիոյով, սակայն պաշտօնական հաղորդումը սկսած է ռատիոկայաններու Top 40 եւ RRhythmic contemporary ֆորմաթներէն 26 Յունուար-ին։
Շաբթական Հիթ-շարքեր
<!-- === Հաւաստագրումներ ===
Սուրբ Աստուածածին եկեղեցի (Հալէպ)
'''Ս. Աստուածածին եկեղեցի''', (10 Սեպտեմբեր 1972-Հալէպ): Մեծ եղեռնի վաղորդայնին, մանաւանդ հայկական աղէտէն ետք,առաւելաբար Այնթապէն Հալէպ ապաստանած հայութիւնը հոգեւոր սնունդը ստացած է Ս. Քառասնից Մանկանց Մայր եկեղեցւոյ շրջափակի Ս. Աստուածածին եկեղեցւոյ մէջ, տնօրինութեամբ`օրուան Առաջնորդական Տեղապահ Յարութիւն Աւագ քահանայ Եսայեանի եւ Ազգ. իշխանութեան:
1976- ին Աստուածածին եկեղեցւոյ թաղականութեան հոգաբարձութեան համատեղ գործակցութեամբ, գնուած է նորակառոյց եկեղեցւոյ եւ դպրոցին հողաշերտը` վիլլաներ թաղամասէն: Եկեղեցւոյ հանդիսաւոր հիմնարկէքը կատարուած է 10 Սեպտեմբեր 1972-ին հովանաւորութեամբ` Խորէն Ա. կաթողիկոսի Մեծի Տանն Կիլիկիոյ, եւ նախագահութեամբ` օրուան Առաջնորդ Տաթեւ Ծ. Վրդ. Սարգիսեանի: Շինարարական աշխատանքները աւարտած են 1982-ին, իսկ հանդիսաւոր օծումը կատարուած է 1 Մայիս 1983-ին, ձեռամբ` Գարեգին Բ. Կաթողիկոսի Մեծի Տանն Կիլիկիոյ (նախագիծ`պէյրութահայ ճարտարապետ Գէորգ Գարաճըրճեանի, իրագործում ճարտարապետ Գեղամ Խրիկեանի):
Լուքրեզիա Մարինելլա
Լուքրեզիա Մարինելլա, վենետիկցի գրող, բանաստեղծուհի: Առաւել յայտնի է իր «Կանանց վեհանձնութեան ու կատարելութեան եւ տղամարդկանց թերութիւններու ու արատներու մասին» աշխատանքով, որ հրատարակուած է 1600-ին: Աս կին հեղինակի կողմէ գրուած առաջին բանավւիճական քննախօսութիւններէն մեկն է, որ կը վերաբերի հասարակութեան մէջ կնոջ դերին :
Կենսագրութիւն
Լուքրեզիա Մարինելլան ծնած է 1571-ին, Վենետիկ: Անոր հայրը, Ճովաննի Մարինելլին (իտալ.՝ Giovanni Marinelli), բժիշկ էր, շարք մը բժշկական շարադրութիւններու հեղինակ, որոնց մէկ մասը նուիրուած էր կանացի առողջութեաը: Ստացած է լաւ կրթութիւն. հօր շնորհիւ ծանօթացած է կենսաբանութեան, բժշկութեան եւ փիլիսոփայութեան թեմաներով մեծ թիւով աշխատանքներու, կարդացած է լատիներէն եւ իտալերէն գրականութիւն: Յարաբերականօրէն ուշ ամուսնացած է, եղած է բժիշկ Ճիրոլոմօ Վակկայի կինը (իտալ.՝ Girolomo Vacca) : Ժամանակակիցները Մարինելլիի մասին խօսած են որպէս լաւ կրթութեամբ եւ տաղանդաւոր կնոջ մասին: Ան ունեցած է ոչ միայն գրական կարողութիւններ, այլեւ երաժշտական տաղանդ (նուագած է քանի մը գործիքներ եւ երգած է), ինչպէս նաեւ աչքի ինկա է ճարտասանութեամբ : Մարինելլի առաջին ստեղծագործութիւնը, քրիստոնէեական թեմայով «Սուրբ Կոլոմպա» (իտալ.՝ La Colomba sacra) պոէմը տպագրուած է 1595-ին, Վենետիկի մէջ։ 1600-ին հրատարակուած է «Կանանց վեհանձնութեան ու կատարելութեան եւ տղամարդկանց թերութիւններու ու արատներու մասին» (իտալ.՝ La nobiltà et l'eccellenza delle donne, co' difetti et mancamenti de gli uomini) բանավիճային քննախօսութիւնը, որ կը համարուի անոր ստեղծագործութեան ամենակարեւոր աշխատանքը : Աւելի ուշ, 1600-ականներուն, ան գրած է եւս քանի մը ստեղծագործութիւններ քրիստոնէական թեմաներով: 1618-ին հրատարակուած են անոր եւս երկու ստեղծագործութիւններ, ալեգորիայ այլաբանութիւն Երոսի եւ Պսիքէի թեմայով, ինչպէս նաեւ` Եկատէրինա Սիենազու քնարական կենսագրութիւնը: 1635-ին հրատարակուած է անոր եւս մէկ յայտնի ստեղծագործութիւն` «Էնրիկօ» հերոսական պոէմը (իտալ.՝ L'Enrico ovvero Bisanzio acquistato) :
«Կանանց վեհանձնութեան ու կատարելութեան մասին...»
1600-ականներուն Եւրոպայի մէջ աւելի քան երկու դար կը շարունակուէր այսպէս կոչուած «կանանց մասին վէճը», որ կը սկսէր Քրիստինա Պիզացու «Գիրք կանանց քաղաքի մասին» (ֆր.՝ Le Livre de la Cité des Dames, 1405) ստեղծագործութիւնից, որու մէջ պնդում կար, թէ կինը իր ունակութիւններով որեւէ կերպ չի զիջիր տղամարդուն: Ատկէ ետք կանանց ու տղամարդկանց գերակայութեան ու հաւասարութեան մասին բանավէճեր տպագրուած են ֆրանսերէն, իտալերէն, լատիներէն, գերմաներէն, սպաներէն եւ անգլերէն լեզուներով: Առաւել յաճախ այդ քննախօսութիւնները կը հիմնուէին հին աղբիւրներէ վերցուած փաստերու ու օրինակներու, ինչպէս նաեւ` Աստուածաշնչէն ու խոշոր փիլիսոփաներէն մէջբերումներու վրայ : Մարինելլի ստեղծագործութիւնները պատասխան էին Ճուզեպպէ Պասսիի (իտալ.՝ Giuseppe Passi) կնատեաց «Կանացի թերութիւններ» (իտալ.՝ I donneschi diffetti, 1599) ստեղծագործութեան: Մարինելլիի քննախօսութիւնը բաղկացած է երկու մասէն: Առաջին մասը կը կոչուի «Կանանց վեհանձնութիւն եւ կատարելութիւն», իսկ երկրորդ մասը` «Կանանց թերութիւններ եւ արատներ»: Շարադրանքի մէջ ան կը դիմէ կանանց բնութագրող բառերու լեզուաբանական հիմքերուն, կը խօսի անցեալի յայտնի կանանց եւ կանանց բարոյական գերակայութեան մասին, ինչպէս նաեւ` կը նշէ տղամարդկանց բարոյական հետընթացի մասին: Ան կը համադրէ Արիստոտելի ուսմունքը նորպլատոնական տեսութեան հետ եւ կ՛եզրակացնէ, որ կինը Աստուծոյ գիտակցութեան մէջ գոյութիւն ունեցող կատարելութեան արտայայտումն է  :
Կենցաղ
Կենցաղ, հասարակութեան կեանքի ոլորտ, որ կ՛ընդգրկէ արտադրական, հասարակական, քաղաքական գործունէութենէն դուրս այն միջավայրը, ուր կը կատարուի մարդոց սնունդի, հագուստի, բնակարանի, առողջութեան պահպանման պահանջներու, հոգեւոր բարիքներու, մշակոյթի իւրացման, հանգիստի, զուարճութիւններու բաւարարումը։
Լայն առումով կենցաղը առօրեայ կեանքի կենսաձեւ է։ Կը տարբերին հասարակական, քաղաքային, գիւղական եւ անհատական կենցաղները։ Կենցաղի ձեւաւորման կը նպաստեն ժողովուրդներու սովորոյթները, բարքերը, աւանդոյթները, ինչպէս նաեւ տուեալ հասարակարգի ընկերա-տնտեսական պայմանները, դասակարգային յարաբերութիւնները։
Հակամարտ հասարակարգերուն մէջ դասակարգերուն եւ ընկերային խումբերուն յատուկ են տուեալ հասարակութեան ընկերական հակասութիւնները արտայայտող կենցաղի ձեւեր։ Արտադրաեղանակներու յաջորդափոխման զուգընթաց կը փոփոխուի կենցաղի տարրերու բնոյթը եւ կառուցուածքը։ Կենցաղի միջազգայնացման գործընթացի հետ միաժամանակ տարբեր ժողովուրդներ եւ ընկերական խումբեր կը պահպանեն ազգային եւ ընկերային առանձնայատկութիւնները։
Անձնական կենցաղի կազմակերպման կարեւոր ձեւը ընտանիքն է։ Ընկերային հասարակարգին մէջ նիւթական եւ հոգեւոր արտադրութեան մակարդակի բարձրացումը կը հանգեցնէ կենցաղի արմատական բարեփոխման։ Կ՛իրականանայ կենցաղի արդիւնաբերական վերազինումը, կը բարձրանայ նիւթական եւ հոգեւոր սպառման ընդհանուր մակարդակը։ Մեծ նշանակութիւն ձեռք կը ձգեն մարդոց պահանջքներու բաւարարման հասարակական ձեւերը (անվճար կրթութիւնը եւ բուժսպասարկումը, գրադարաններու, ակումբներու, հանգստեան տուներու մատչելիութիւնը)։ Աստիճանաբար կը յաղթահարուին մտաւոր եւ ֆիզիքական աշխատանքով զբաղուող մարդոց ապրելակերպի, քաղաքի եւ գիւղի կենցաղի էական տարբերութիւնները։
Խորխէ Ռանտօ թանգարանը
Խորխէ Ռանտօ թանգարանը, Արտայայտչականութեան (Expressionism) նուիրուած առաջին թանգարանը Սպանիոյ մէջ, որ նուիրուած է նկարիչ Խորխէ Ռանտոյին (Jorge Rando), ուր կը պահպանուին անոր նկարները, ինչպէս նաեւ տեղի կ'ունենան տեղացի եւ օտար նկարիչներու ցուցահանդէսներ։
Թանգարանը պաշտօնապէս բացուած է 28 Մայիս 2014-ին ։
Թանգարանը
Թանգարանին առաքելութիւնն է Խորխէ Ռանտոյին ստեղծագործութիւնները ուսումնասիրել եւ տարածել, ինչպէս նաեւ ուսումնասիրել արտայայտչականութիւնը։
Արտայայտչականութիւնը (Էքսփրեսիոնիզմ) գեղարուեստական շարժում մըն է ժամանակակից Արեւմտեան մշակոյթին մէջ, ԺԹ. դարէն մինչեւ մեր օրերը, որ կը ներառէ գեղանկարչութիւնը, քանդակագործութիւնը, ճարտարապետութիւնը, փիլիսոփայութիւնը, գրականութիւնը, շարժապատկերը եւ երաժշտութիւնը։ Թանգարանը կ'արտացոլացնէ Խորխէ Ռանտոյին արուեստը՝ ստեղծելով անոր մտորումներու մշակութային փիլիսոփայութիւնը։ Մուտքը, թանգարանէն ներս շրջապտոյտը, ինչպէս նաեւ միջոցառումները անվճար են։
Շէնք
Խորխէ Ռանտօ թանգարանը կը գտնուի Մերսետարիաս Վանքին (Las Mercedarias) մէջ, Մալակա, Քրուզ Տել Մոլինիլօ փողոցին մէջ։ Շէնքը կառուցուած է ճարտարապետ Տոն Մանուէլ Ռիվըր Վալենթինի մտայղացումով։ Ներքին բակին մէջ կայ մանտարինի 140 տարեկան ծառ մը, զոր տնկած է վանքին հիմնադիրը։
Վանքին մէկ մասը թանգարանի վերածելու համար աշխատանքները սկսած են 2011-ին, Մալակայի քաղաքապետարանին հաշւոյն եւ աւարտած են 2014-ի գարնան ճարտարապետ Տոն Խօսէ Անթոնիօ Կոնզալէս Վարգազի կողմէ։
Սուսերամարտիկներ
Սկիzբները անոնք չարագործներ էին, որ կը պայքարէին իրենց ապրուստին համար։ Առաջին անգամ անոնք հանրութեան մէջ ցուցադրուած են Ն. Ք. 263֊ին Հռոմայեցիներու յուղարկաւորութեանց արարողութիւններուն, ապա Ն. Ք. 215֊ին տօնական խրախճանութեանց միջոցին։Սպարտակ իշխանութեան ժամանակ իրենց ըմբոստութիւնը ( 73 Ն. Ք.) նուաճած էր կրասոսէ (71 Ն. Ք.) ։Երբ դակիան նուաճուած էր Տրայինանոսէ, 123 օր տօնախմբելու համար իր յաղթանակը, 1000 սուսերամարտիկներ կռուած են 103֊ին։ Այս վայրենի կռիւները ջնջուած են մեծ Կոսկանդիանոսի կողմէ արեւելքի մէջ 325֊ին, իսկ արեւմուտքի մէջ Թէոդորիկի կողմէ 500֊ին։
Կոմիտասի Յուշարձան (Երեւան)
Կոմիտասի յուշարձան, կը գտնուի Երեւանի կեդրոնը՝ Կոմիտասի անուան երաժշտանոցին առջեւի պուրակին մէջ, տեղադրուած է 1988-ին։ Ընդգրկուած է Երեւանի Կեդրոն վարչական շրջանի պատմութեան եւ մշակոյթի անշարժ յուշարձաններու ցանկին մէջ։
Տուեալներ
Յուշարձանը կառուցուած է պղինձէ ու կրանիթէ, բարձրութիւնը 3 մեթր է։
Պատմութիւն
1969-ին Երեւանի Կոմիտասի անուան պետական երաժշտանոցին մերձակայ պուրակին մէջ դրուեցաւ հայ մեծանուն երգահան Կոմիտասի յուշարձանի կառուցման մասին յուշաքար։
Կոմիտասի արձանի բացումը տեղի ունեցած է 8 Յունուար 1988-ին, անոր անունը կրող երաժշտանոցին մերձակայ պուրակին մէջ ։
Կոմիտասի կերպարը թանկ ու յարազատ մնաց Յարութիւնեանին իր ողջ ստեղծագործական կեանքի ընթացքին: Տարբեր տարիներու ան անդրադարձած է Կոմիտասին: Այս մեծ երգահանին նուիրուած Ա. Յարութիւնեանի վերջին աշխատանքն է ։
Վահան Ա. Քհնյ. Ենիգոմշուեան
'''Տ. Վահան Ա. Քհնյ. Ենիգոմշուեան''', (1888 - 1950) Աւազանի անունուվ Վահան, որդի Համբաբձումի եւ Ֆերիտէի, ծնած է քիլիսցի ծնողքէ, Քիլիս ի մէջ, 1888-ին։
Նախնական կրթութիւնը ստացած է Քիլիսի Ազգ. վարժարանը, որ աւարտելէ ետք յաճախած է Հալէպի Օսմանեան պետական ուսուցչանոցը (Տարէ՚լ Մուալլիմին): Ուսուցչանոցէն վկայուելէ ետք, Վահան նետուած է իր շատ սիրած ուսուցչական ասպարէզը։
Կենսագրութիւն
Առաջին գործունէութեան դաշտը եղած է Քիլիսի ազգ. վարժարանը, ուր ինը տարի ծառայած է, իր հայրենակիցներու զաւակներուն: Ապա՝ ուսուցչական նոր պաշտօնի կոչուած Քիլիսի Օսմանեան պետական Րուշտիէ վարժարանը, ուր պաշտօնավարած է երկու տարի։
Ան կրթական առաքելութեամբ մեկնած է Փոր Սայիտի հայոց Սիսուան որբանոցը, ուր կարճ ժամանակ մը մնալէ ետք, տեղափոխուած է Հ. Բ. Ը. Մ.ի Մերսինի ու Երուսաղէմի Արարատեան որբանոցները, ուր եօթ տարի ուսցչական պաշտօն վարած է ու պատրաստուած է ամուսնութեան։
Վահան ունեցած է երկու մանչ եւ երեք աղջիկ։ Անկէ ետք չէ ուշացած քահանայական կոչման հրաւէրը, զոր սիրով ընդունած է: Իր որոշումը գլխաւորաբար փոխանցած է Կրօնական Ժողովին։ Իր քահանայական ձեռնադրութիւնը տեղի ունեցած է Սահակ Բ. կաթողիկոսի ձեռամբ, Հալէպի Ս. Խաչ եկեղեցւոյ մէջ 25 Սեպտեմբեր 1927-ին, կոչուելով նախկին անունով՝ Տէր Վահան։ Շնորհազարդ Վեհափառին թելադրութեամբ ու Բերիոյ Հայոց Թեմի կրօնական Ժողովի տնօրինութեամբ Տէր Վահան հոգեւոր հովիւ նշանակուած է Ս. Խաչ եկեղեցւոյ։
Փոքրաթիւ ծխական ընտանիքներով ու նիւթական համեստ պայմաններով տէր հայրը լծուած է հովուական աշխատանքի։ Տարիներու քահանայագործութեան ընթացքին մեծ սիրով կապուած է իր ծխական ժողովուրդին ու կարեւորութեամբ հետաքրքրուած է չքաւոր ընտանիքներով եւ օգտակար ծառայութիւններ մատուցած է անոնց։ Իբրեւ գթասէր, աշխատասէր ու բարեսէր եկեղեցական՝ միջոցներ գտած է նիւթապէս ու բարոյապէս օժանդակելու անոնց։ Իր լաւ գործունէութեան արձագանգը հասած է ժողվուրդի բոլոր խաւերուն եւ մանաւանդ քիլիսցի իր հայրենակիցներուն ու անոնց պատասխանատուներուն։
Ան տասներկու տարի Ս. Խաչ եկեղեցւոյ մէջ ծառայելէ ետք, քիլիսցի հայրենակիցներուն փափաքով եւ Առաջնորդին որոշումով տեղափոխուած է Ս. Քառասնից Մանկանց եկեղեցի, 12 Յունիս 1939-ին։ Նոր եկեղեցի, նոր շրջանակ, նոր ծուխեր ու նոր գործակիցներ իր մէջ կ'արթնցնէին աշխատանքի նոր եռանդ ու կր բազմացնէին իր հովուական պարտաւորութիւնները։ Իսկ հայրենակիցներուն հետ աւելի լայն յարաբերութիւններու մշակումն ու գործակցութիւնը իր մէջ կը զօրացնեն հայրենակցական պատկանելիութեան զգացումը, որ զինք կը մղէ քահանայագործութեան կողքին հետաքրքրուելով Քիլիսի Հայրենակցական Միութեան իրավիճակով, առաւել՝ յատուկ աշխատանք տանելով զանոնք համախմբելու, կազմակերպելու, ձեռնարկներ կատարելու եւ գոյացած նիւթական հասոյթով կարօտեալ հայրենակիցներուն օժանդակելու իբրեւ քահանայ իր դասուն մէջ պատրաստուած հոգեւորականներէն մին:
Ան շուտով մուտք գործած է ազգային կեանքին մէջ եւ երկար տարիներ անդամ եղած է Կրօնական ժողովին ու կրօնական դաստիարակութեան խորհուրդին, վարելով ատենադպիրի պաշտօնը։ Իր սրտին մօտ եղած է կիրակնօրեայ դպրոցը եւ ատոր համար ալ հետեւած ու քաջալերած է անոր գործունէութիւնը։ Իբրեւ մանկավարժական ու հոգեւորական գիտելիքներով օժտուած հոգեւորական, ան ճկուն, անկեղծ ու ազնիւ վերաբերում ունեցած է իր հօտին հանդէպ։ Իսկ իրեն վստահուած վարչական պաշտօնները կատարած է պարտականութեան բարձր գիտակցութեամբ, բծախնդրութեամբ ու անկողմնակալութեամբ։ Իր հոգեմտաւոր բոլոր կարողութիւններն ու իր անձը նուիրած է եկեղեցւոյ ու ազգին։ Եւ ժամանակի ընթացքին եղած է փնտռուած, յարգուած ու համակրելի քահանայ մը։ Ափսո՜ս, որ հիւանդութիւնը զինք հանգիստ չէ ձգած, այլ ներքուստ հալածած է զինք, մարմինը քայքայելու աստիճան։ Վերջին շրջանին մեծ դժուարութեամբ կատարած է կրօնական պարտականութիւնները, որովհետեւ աղիքային հիւանդութիւնն ու միզարգելութիւնը անկարելի դարձուցած են քահանայագործութիւնը։
Վերջին անգամ բուժումի համար զինք փոխադրած են Հալէպի Ալթունեան Հիւանդանոց ը, բայց դարմանումի բոլոր միջոցները ի զուր անցած են։ Ան յաւիտենապէս իր աչրերը փակած է աշխարհին Շաբաթ, 19 Օգոստոս 1950-ին, վաթսուներկու տարեկանին։ Թաղման կարգն ու վերջին օծումը տեղի ունեցած են Ս. Քառասնից Մանկանց եկեղեցւոյ մէջ, ձեռամբ Բերիոյ Հայոց Թեմի Առաջնորդ Զարեհ Եպս. Փայասլեան ի եւ մարմինը ամփոփուած է Ազգ. Գերեզմանատան մէջ։
Առ ի գնահատանք տարիներու իր բարւոք ծառայութեան, ստացած է լանջախաչի եւ աւելի ուշ՝ ծաղեայ սեւ փիլոն կրելու իրաւունք, Սահակ Բ. կաթողիկոսէն, 1936-ին ։
1645 թուական
1645 թուական, ոչ նահանջ տարի, 17րդ դարու 45րդ տարին է
Ծնունդներ
Տե՛ս նաեւ՝ Ստորոգութիւն:1645 ծնունդներ
Մահեր
Տե՛ս նաեւ՝ Ստորոգութիւն:1645 մահեր
Ստորոգութիւն:1645
Արթուր Մկրտիչեան
Արթուր Մկրտիչեան, Արցախի քաղաքական եւ պետական գործիչ, ԼՂՀ Գերագոյն խորհուրդի առաջին նախագահ, ազգագրագէտ։
Ծնած է 16 Փետրուար 1959 թուականին լեռնային Ղարաբաղի Հատրութի Էդիլլու գիւղը։ Աւարտած է Երեւանի պետական համալսարանի պատմութեան բաժինը։
Աշխատած է Հայաստանի ազգագրական պետական թանգարանը։ Ընտրուած է Լեռնային Ղարաբաղի գերագոյն Խորհուրդի պատգամաւոր։ 14 Ապրիլ 1992-ին եղերական մահը կտրեց անոր կեանքին թելը՝ ըստ պաշտօնական վարկածի մահացած էր զէնքի հետ անզգոյշ վարուելու հետեւանքով։
Աղբիւրներ
Ստորոգութիւն:1959 ծնունդներ Ստորոգութիւն:1992 մահեր Ստորոգութիւն:16 Փետրուարի ծնածներ Ստորոգութիւն:14 Ապրիլի մահացածներ Ստորոգութիւն:Ղարաբաղ ծնածներ Ստորոգութիւն:Հատրութ ծնածներ Ստորոգութիւն:Ստեփանակերտ մահացածներ Ստորոգութիւն:Հայ ազատամարտիկներ Ստորոգութիւն:Հայ քաղաքական գործիչներ Ստորոգութիւն:Հայ ազգագրագէտներ
Ռաշմոր լեռը
Ռաշմոր լեռ (Mount Rushmore), ազգային յուշարձան, որ կը գտնուի Ամերիկայի Միացեալ Նահանգներու Հարաւային Տաքոթա նահանգի Քիսթոմ քաղաքին մօտակայքը, Սեւ լեռներուն մէջ, երկար ժամանակ գնահատուած է իբրեւ աշխարհի ամենամեծ դիմաքանդակը :
Պատմական ակնարկ
Ռաշմոր լեռը յայտնի է ԱՄՆ-ի չորս նախագահներու՝ Ճորճ Ուաշինկթընի, Թոմաս Ճեֆըրսընի, Թէոտոր Ռուզվելտի եւ Ապրահամ Լինքոլնի (ձախէն աջ հերթականութեամբ) հսկայական դիմաքանդակներով, որոնք քանդակուած են հատաքարէ ապարի վրայ՝ 18.6 մեթր բարձրութեամբ: Դիմաքանդակներէն ամէն մէկը շուրջ 18 մեթր բարձրութիւն ունի:
Նախքան Ամերիկայի գաղութացումը՝ այս լեռը, տեղաբնակ ցեղերուն լեզուով, կոչուած է «Վեց նախահայրեր», բայց 1930 թուականին վերակոչուած է Չարլզ Ռաշմորի՝ ամերիկեան ձեռնարկատիրոջ անունով: Չարլզ Ռաշմորն էր, որ 1885 թուականին կազմակերպած էր այս շրջանը ոտք դրած առաջին արշաւախումբին այցը: Ան նախագահներու քանդակին համար յատկացուցած է 5 հազար ամերիկեան տոլար:
Յուշարձանի ստեղծման գաղափարն ու նպատակը
Այս գաղափարը Ռաշմորին յուշած է տեղացի պատմաբան մը, իսկ նպատակը զբօսաշրջութեան զարգացումն էր Հարաւային Տաքոթայի մէջ: Նախաձեռնութեան հեղինակները քանդակին համար ընտրած են այս նախագահները, քանի որ անոնք կը խորհրդանշէին Ամերիկայի պատմութեան առաջին հարիւրյիսուն տարիներն ու հանրապետական ոգին:
Քոնկրէսի կողմէ արտօնութիւն ստանալէ ետք արձանագործ Հաթսըն Փորկլում 1925 թուականին սկսած է աշխատանքներուն, որոնք շարունակուած են շուրջ տասնչորս տարի եւ արժած՝ 1 միլիոն ամերիկեան տոլար: Հաթսըն Փորկլում իբրեւ մարգարէութիւն ըսած է.
Տարածքը մարդոց պակաս չ՚ունենար ոչ մէկ եղանակի: Կարծր լերան վրայ աշխատանքները դիւրին չեն ընթացած: Պայթեցումներուն ժամանակ ապարի խոշոր կտոր մը պոկուած է, այդ պատճառով ալ Թէոտոր Ռուզվելտի գլուխը իր դիրքով միւսներէն աւելի խոր է:
Քանդակներուն վրայ աշխատած են աւելի քան չորսհարիւր մասնագէտներ։ Յուշարձանի կառուցողական աշխատանքները աւարտելէ ետք, Ռաշմոր լեռը համաշխարհային համբաւի տիրացած է:
Զբօսաշրջութիւն
Ամէն տարի շուրջ երեք միլիոն մարդ կ՚այցելէ՝ տեսնելու ազգային յուշարձանը: Լեռը լուացող հեղուկներով անընդհատ կը մաքրուի լեռնագնաց պահապաններու կողմէ, որոնք կը սրբեն անոր բնական մակերեսը, մանաւանդ քարաքոսերէն պաշտպանելու համար:
Ռաշմորի քանդակներուն վրայ միշտ քարաքոսերու աճ կայ, ինչ որ մէկ կողմէն օգտակար է բնութեան, իսկ միւս կողմէն՝ կրնայ հողի վերածել պատմական արձանը: Բնապահպանները կողմնակից են, որ քարաքոսերը մնան բնական միջավայրի մէջ, քանի որ հիւսիսային թռչող սկիւռը քարաքոսերը կը գործածէ բոյն սարքելու, սնուելու համար եւ իբրեւ ջուրի աղբիւր՝ ձմրան:
Բայց ԱՄՆ-ի պետութիւնը մեծ ջանքեր կը գործադրէ մաքուր եւ լերկ վիճակի մէջ պահպանելու համար ժողովուրդին մէջ Նախագահներու լեռը անունով նշանաւորուած ազգային այս յուշարձանը: Ամէն երեկոյ երկու ժամով կը լուսաւորուի սարը եւ երեկոյեան այցելուներուն առջեւ գեղեցիկ պատկեր կը պարզէ:
Զանազան ժամանակներու ընթացքին միշտ եղած են յուշարձանին դէմ արտայայտուողներ, որոնց հաճելի չեն եղած քարերու արանքէն նայող նախագահներուն դէմքերը: Քննադատողները ամայի ու անբնակ նկատած են վայրի բնութեան մէջ ազգային խորհրդանիշներու հսկայական գոյութիւնը ։
1646 թուական
1646 թուական, ոչ նահանջ տարի, 17րդ դարու 46րդ տարին է
Ծնունդներ
Տե՛ս նաեւ՝ Ստորոգութիւն:1646 ծնունդներ
Մահեր
Տե՛ս նաեւ՝ Ստորոգութիւն:1646 մահեր
Ստորոգութիւն:1646
Ճոն Օլիվըր
Ճոն Ուիլիըմ Օլիվըր (John William Oliver), ծնած է 23 Ապրիլ 1977, անգլիացի կատակերգակ, քաղաքական քննադատ եւ դերասան մըն է։ Նաեւ հիւրընկալն է HBO-ի Last week Tonight with John Oliver քաղաքական հաղորդումին (2014-այս օր)։ Ան շահած է 5 (primetime Emmy award) Էմի պարգեւը եւ 2 (writers Guild award) գրողներու Կիլտի պարգեւը։ Օլիվըր ԱՄՆ-ի մէջ նշանաւոր դարձած է իր գործին շնորհիւ (The Daily Show with John Stewart)-ի մէջ։ Ան հիւրընկալներէն մէկն է (The Bugle) եւ (John Oliver's New York Stand-Up Show on Comedy Central) հաղորդաշարներուն։ Օլիվըր յաճախ աշխատած է (Andy Zaltzman) Անտի Զալդզմանի հետ ինչպէս նաեւ երգիծական ձայնագրութիւններու, ձայնասփռումներ եւ հաղորդաշարներու մասնակցած է, ինչպէս՝ (politcal Animal) եւ (The Department)։
Կատակերգութիւն
Օլիվըրի առաջին անգամ «Էտինպէրկ Ֆէսդիվալ Ֆրինճ» ին մասնակցած է իբր անդամ The Comedy Zone ուր ան լրագրողի դերով հանդէս եկած է։ 2002-ի ան իր առաջին մենակատարութիւնը կատարելէ ետք կը վերադառնայ 2003-ին։2004-ին եւ 2005-ին, կ'աշխատակցի Անտի Զալդմանի հետ կ եւ հիւրընկալներէն մին կը դառնայ «Political Animal» հաղորդման։ Նիու Եորք մեկնելէ ետք «The Daily Show»-ի համար, ան երբեմն կարճ Կատակերգութիւններ կը ներկայացնէր։ Իր առաջին Կատակերգութիւնը որ կը ներկայացուի «Comedy Central»ի մէջ2008-ին, ապա կը ծախուի խտասալիկի վրայ։ 2010-էն սկսեալ Օլիվըր չորս եղանակ հիւրընկալած է «John Oliver's New York Stand-Up Show» -ն
«The Daily Show with Jon Stewart» Տը Տէյիլի Շօ Ուիթ Ճոն Սթիուըրդ
Օլիվըր կը միանայ «The daily Show with John Stewart»-ին իբր Երէց անգլիացի լրագրող Յուլիս 2006-ին։ Ան կ'ըսէ որ իր հարցազրոյցը յանձնարարողը եղած է կատակերգակ «Ricky Gervais» (Ռիքի Ճերվիս), որ չէր տեսակցած Օլիվըր ի հետ սակայն տեսած էր իր գործը, իր առաջին անգամն էր ԱՄՆ-ի մէջ։ Երկու շաբաթ ետք, ան գործը կը ստանձնէ, եւ կը ճամբորդէ Լոնտոնէն Նիու Եորք Կիրակի օրով եւ յաջորդ օրն իսկ հաղորդման կը մասնակցի։ Օլիվըր կը ստանայ Էմի պարգեւներ 2009, 2011 եւ 2012 թուականներուն իր գրածներուն պատճառով։
2013-ի ամառը Օլիվըր ութ շաբթուան համար հիւրընկալ կը դառնայ «The Daily Show»-ի, երբ Ճոն Սթիուըրթ կը ղեկավարէ իր ֆիլմը՝ «Rosewater» Ռոզուոթըր։ Օլիվըրի ելոյթը դրական անդրադարձներ կ'ունենայ,   այն աստիճան որ քանի մը քննադատներ կ'առաջարկեն որ Օլիվըր յաջորդէ Սթիուըրթին իբր հիւրընկալ «The Daily Show»-ի կամ ունենայ իր անձնական հաղորդումը։   «CBS» կայանը նաեւ կ'առաջարկէ որ Օլիվըրը «Craig Ferguson» կրէկ Ֆրկըսընի տեղը առնէ «The Late Late Show»-ի վրայ։ երեք ամիս ետք «HBO» ՀՊՕ-ն կը յայտարարէ, թէ Օլիվըր իր անձնական հաղորդումը պիտի ստանայ։
«Last Week Tonight» Լասթ Ուիք Թունայդ
Օլիվըր սկսաւ հիւրընկալել «Last Week Tonight with John Oliver» Լասթ Ուիք Թունայդ Ուիդ Ճօն Օլիվըրը 27 Ապրիլ 2014-ին,որն է ուշ քիշերի խօսակցական հաղորդում որ կարնէ երգիծական նայուածք մը լուրերուն, գաղաքականութեան եւ ամենօրեայ պատահածներուն։ իր սկսբնական երկու տարուայ համաձայնութիւնը «HBO» ի հետ վերանորոգուեցաւ Փետրուար 2015 ին, մինջեւ 2017 Ան կ՚ըսէ թէ ամբողջական ստեղծական անկախութիւն ունի, ինչպէս նայեւ իրաւունքը քննադատելու միութիւններ։ Իր գործին պատճարով անուանուած էր «Time Magazine» Թայմ Մակազինի «100 Most Influential People» 100 ամէնաշատ ազդեցիկ մարդերու ցանկին մէջ։
The Bugle Տը Պակլ
Հոկտեմբեր 2007 էն Մայիս 2015 Օլիվըր հիւրընկալներէն մէկն էր The Bugle-ին՝ Շաբաթական երգիծական ձայնագրութիւններ «Andy Zaltman» Անտի Զալդմանի հետ։ Սկիզբը ան արտադրուած էր «The Times of London» Տը Դայմզ Օֆ Լոնտոնի կողմէ, սակայն 2012-ին դարձաւ անկախ հաղորդում մը։ 200երորդ դրուագը հրատարակուեցաւ 13 հուլիս 2012-ին։ Այս հաղորդումը ունեցաւ 500,000 անգամ բերնուեցաւ ամէն ամիս։
«John Oliver's New York Stand-Up Show» Ճօն Օլիվըրի Նիու Եօրքի Կատակերքութեան հաղորդումը
2010էն 2013, Օլիվըր Հիւրնըկալեց «John Oliver's New York Stand-Up Show» Ճօն Օլիվըրի Նիու Եօրքի Կատակերքութեան հաղորդումը, կատակերքութեան հաղորդաշար մը «Comedy central» Գոմէտի Սէնդրալ ի վրայ որը կերպարանաւորած է Օլիվըրը եւ ուրիշ կատակերգակներ։ չորս եղանակները հաղորդման արտադուեցան 2013-ին, առաջին երեքը ունենալով վեց դրուագ իսկ վերջինը՝ ութը։
Հեռատեսիլի Դերասանութիւն
Օլիվըր կրկնուող դեր մը ունէր «NBC»-ի Կատակերգութեան ընկերութեան մէջ իբր հոգեբանութեան փրոֆէսօր «Ian Duncan»։ Սակայն ան չ՛ուզեր կանոնաւոր անդամ ըլլալ հաղորդման, որովհետեւ ան չ՛ուզեր ձգել «The Daily Show»ն։ Ան չ՚խաղաց 4-րդ եւ 3-րդ եղանակներուն մէջ, սակայն վերադարձաւ 5-րդ եղանակին երեւելով 7 դրուագներու մէջ։ Ան նայեւ չի խաղաց 6-րդ եղանակին մէջ որ կը հաղորդակցուի «yahoo»ի վրայ։
Երբ փոքր էր ան կը կատարէ Ֆէլիքս Փրատիկլ, փոքր դեր մը «BBC»-ի «Bleak House» հաղորդման 1985-ին։
Օլիվըր նաեւ աշխատած է «Gravity Falls» ի մէջ իբր ձայնը «Sherlock Holmes» ի (առաջին եղանակ, 3րորդ դրուագ), «Rick and Morty»ի մէջ իբր ամոպա մը անուանուած ՏՔ. Զէնօն Պլում (առրաջին եղանակ, 3րորդ դրուագ), «People Like Us» իբր դրամտան ղեկաւար(2րորդ եղանակ, 5երորդ դրուագ) «Randy Cunningham: 9th Grade Ninja» իբր ուսուցիչ Կրին (առաջին եղանակ, 9-րդ դրուագ), My Hero իբր անձ մը «BBC»-էն (2րորդ եղանակ, 5երորդ դրուագ) «Green Wing» իբր ինքնաշարժ ծախող (առաջին եղանակ, առաջին, դրուագ), եւ «Bob's Burgers»ի մէջ իբր Կատուի գործակալ (7երորդ եղանակ, 10ներորդ դրուագ)։
Օլիվըր խաղաց նաեւ իբր «Booth Wilkes-John»ՊուԹ Ուիլքիս-Ճօն 25երորդ եղանակին «Pay Pal» Բէյ Բալ դրուագին Երկարատեւ «FOX»ի շարժապատկերը «The Simpsons» Տը Սիմբսոնս հերատեսիլական հաղորդումը։
Ժապաւէն
2008-ին, Օլիվըրի տրուած էր իրեն իր առաջին դերը ժապավէնի մէջ, ան խաղաց «Dick Pants» Տիգ Փանցի դերը «The Love Guru» Տը Լօւ Կուրուի մէջ։ Ան հետո գործիքաւորեց «vanity Smurf» վանիդի Սմուրֆը Սմուրֆիկներին մէջ եւ իր շարունակութեան մէջ։
Այլ Գործեր
Օլիվըր գրեց եւ ներկայացուց BBC Americaի դաշտավայր մը որպէսզի դիտողներ կարդան ենդախորագիրներ, որը կը կարդայ «հետեւեալ ծրագիրը կը պարունակէ շէշտաւորումներ որոնք կարողէիք լսէլ աւէլի եթէ թափած չ՚լլայիք մեր թէյ Պօսթօնի նաւահանգիստին մէջ», մեկը։«Նոյնիսկ անգլիացիները չէն կրնար հասկնալ անգլիական շէշտաւորումը 100 տոկոս, այդ պատճարով լաւ կ՚ըլլայ թէ դուք, ինձ նման գործածէք ենդախորագիրները»։ Ան նայեւ գործածէց այս կատակները իր Կատակերքութիւններուն մէջ։
Օլիվըր խաղաց կարք մը դերեր 2009-ի «Comedy Central»Գոմէտի Սէնդրալի հաղորդման՝ « Important Things with Demetri Martin» Իմբորդանդ Դինկս ուիթ Տիմիդրի Մարդին։
2009-ին Օլիվըր խաղաց դերասան՝ «RIP Torn» ՌԻԲ Թօրն «The Fiery Furnaces» Տը Ֆիրի Ֆուրնաէյսըզի «Even In The Rain» Իվըն Ին Տը Ռէին որը հիմնուած է «Easy Rider» Ֆիլմին պատրաստութեան վրայ։
Անձնական Կեանք
Ճօն Օլիվըր կապրի Նիւ Եորքի մէջ իր կնոջը հետ՝ «Kate Norley» Քէյթ Նօրլիի, որն է Իրաքի պատերազմէն վեթերան մը, որը գործեց Միացեալ Նահանգներու բանակի բուժիչ։ Օլիվըր ըսած է թէ անոնք հանդիպած էն 2008-ի հանրապետական ազգային համագումարին, ան կը բորձեր կտոր մը ընել «The Daily Show»-ին համար երբ Նօրլի կը դաշտավայրէր «Vets with Freedom» Վէց Ուիթ Ֆրիտոմ, Նօրլի պահեց Օլիվըրի եւ մոյսներուն դիկնապահներէն։ Անոնք ամուսնացան Հոկտեմբեր 2011-ին եւ ունին մէկ տղայ զաւակ որը ծնաւ 2015-ին։
Ծանօթագրութիւններ
Ստորոգութիւն:1977 ծնունդներ Ստորոգութիւն:23 Ապրիլի ծնածներ
Ժոզէֆ Ռատիըրտ Քիփլինկ
Ժոզէֆ Ռատիըրտ Քիփլինկ (Joseph Rudyard Kipling, ), անգլիացի յայտնի գրող, բանաստեղծ եւ արձակագիր: Ժոզէֆ Ռատիըրտ Քիփլինկ, երբեմն Ռուտիարտ, (Ռատիըրտ՝ ըստ Օքսֆորտի ուսանողներու Բառարանին ։
Կենսագրութիւն
Քիփլինկի վաղ մանկութիւնը շա՜տ ուրախ ու անհոգ էր Հնդկաստանի մէջ, բայց հինգ տարեկանին ան իր քրոջ հետ կը տեղափոխուի Անգլիա ուսում ստանալու: Վեց տարի շարունակ Քիփլինկը կ'ապրի հանրակացարանի մէջ, որու տիրուհին շատ գէշ կը վերաբերուէր Քիփլինկին հետ: Այս ամէնը այնքան գէշ անդրադարձաւ անոր վրայ, որ գրողը մինչեւ կեանքի վերջ տառապեցաւ անքնութենէն:
1882 թուականին Քիփլինկը վերադարձաւ Հնդկաստան ու շարունակեց զբաղիլ լրագրութեամբ՝ երբեք չմոռնալով, սակայն, գրել բազմատեսակ հեքիաթներ: Իսկ 80-ականները Ռատիըրտ Քիփլինկի կենսագրութեան մէջ յայտնի են որպէս ճանապարհորդութիւններու տարիներ: Շրջելով գրեթէ ամբողջ աշխարհը՝ Քիփլինկը 1889 թուականի Հոկտեմբերին եկաւ Լոնտոն, ամբողջութեամբ նուիրուեցաւ գրականութեան եւ նոյն այդ օրերուն ալ ճանաչցուեցաւ:
Գաղթատիրական բուռն մրցապայքարի ժամանակներն էին, եւ Քիփլինկ փարեցաւ աջակողմեան գաղափարախօսութեան` անոր ամէնէն համարձակախօս ջատագովներէն մէկը դառնալով: Իր քաղաքական եւ ընկերային համոզումներուն համար ան շարունակ քննադատուեցաւ իր ժամանակի անգլիացի, եւրոպացի թէ ամերիկացի մեծարժէք գրողներու կողմէ, որոնք սակայն ոչ մէկ պարագայի հարցականի տակ առին Քիփլինկի բացառիկ տաղանդն ու արժէքը:
Հնդկաստանը նեղ կու գար Քիփլինկի գրական հեռանկարներուն համար եւ 1889-ին ան որոշեց Լոնտոն տեղափոխուիլ:
1892 թուականին ան ամուսնացաւ Քարոյլայն (Քերրի) Պալեսթիէրի հետ, որ հարուստ ընտանիքէ սեռած էր: Նորապսակ ամոլը որոշեց մեղրալուսինի համար երկար ճամբորդութիւն մը կատարել դէպի Մ. Նահանգներ, հոնկէ ալ` Եոքոհամա (Ճափոն), ուր Պալեսթիէրները ունէին ընտանեկան դրամատուն մը: Բայց դրամատունը անյաջողութեան մատնուած էր, եւ Քիփլինկ որոշեց վերադառնալ Մ. Նահանգներ, ուրկէ շարունակեց իր աշխատակցութիւնը ամերիկեան եւ անգլիական մամուլին:
Քիփլինկ մինչեւ վերջին շունչ շարունակեց նաեւ պայքարը իր քաղաքական եւ ընկերային համոզումներուն պաշտպանութեան համար: Թունդ ընդդիմախօս մը եղաւ Ա. Աշխարհամարտէն ետք թափ առած համաշխարհային համայնավարութեան, ինչպէս եւ` այս վերջինին իբրեւ հակազդեցութիւն թափ առած նացիական եւ ֆաշական շարժումներու. Հիթլեր եւ Մուսոլինի նշաւակ դարձան Քիփլինկի քաղաքական խարանող քննադատութիւններուն:
1896-ին Քիփլինկները, արդէն երկու զաւակներու ծնող, վերջնականապէս վերադարձան Լոնտոն: Գրական հռչակը արագօրէն կ'աճէր Քիփլինկի ստեղծագործութիւններուն շուրջ եւ 1907-ի Նոպէլեան մրցանակը եկաւ փառքով պսակադրելու այդ հռչակը: Այնուհետեւ, մինչեւ 1936 թուականի յետկարճատեւ հիւանդութեան իր մահը, Ռուտիըրտ Քիփլինկ անխոնջ ստեղծագործեց եւ ստեղծագործական իր ժառանգութիւնը հարստացուց թէ՛ արձակ, թէ՛ բանաստեղծական արժէքաւոր գործերով:
Ստեղծագործութիւններ
Քիփլինկ իրարու ետեւէ հրատարակած է ամենատարբեր գիրքեր՝ «Նահանգային երգեր» (1886) բանաստեղծութիւններու, «Բլուրներու անպաճոյճ զրոյցներ» (1888) նորավէպերու ժողովածուները, «Զօրանոցային երգեր» (1892), «Եօթ ծով» (1896), «Հինգ ազգ» (1903) բանաստեղծութիւններու գրքոյկները: Գրած է նաեւ «Լոյսը մարեց» (1890) եւ «Քիմ» վէպերը: Աւելի հանրայայտ են, սակայն, երեխաներու համար Քիփլինկի գրածները, յատկապէս անտառի գազաններու հետ ապրող հնդիկ մանուկի` Մաուկլիի մասին պատմութիւնները (The Jungle Book) («Տը ճանկըլ պուք Ճանկլներու գիրքը», 1894, «Ճանկլներու երկրորդ գիրքը», 1895):
«Եթէ»
1910-ին գրուած «Եթէ»-ն կը խտացնէ Քիփլինկի գրական տաղանդին գլխաւոր զոյգ առանձնայատկութիւնները` մտածումի խորութիւնն ու կենսայորդ զգացականութիւնը: Իր այդ զոյգ արժանիքներուն համար Քիփլինկ արժանացաւ Նոպէլեան մրցանակի ակադեմական դատակազմի յատուկ գնահատանքին` թէ՛ իբրեւ արձակագիր եւ թէ՛ իբրեւ բանաստեղծ:
Քիփլինկի անունը հայ ժողովուրդին կապուեցաւ Ա. Աշխարհամարտի աւարտին, երբ «Եթէ»-ի հանճարեղ բանաստեղծը անձամբ պայքար մղեց, որպէսզի Մ. Նահանգները պետականօրէն ստանձնեց հովանաւորութիւնը ցեղասպանութեան արհաւիրքէն փիւնիկի պէս յառնող նորանկախ Հայաստանին:
ԵԹԷ
(Թրգմ.` Մուշեղ Իշխանի)
Եթէ կրնաս պահել գլուխդ առանձին,
Եթէ կրնաս վստահ ըլլալ քու անձին,
Եթէ ուրիշներ կը կասկածին քու վրադ,
Եթէ կրնաս միշտ սպասել անձանձիր,
Կամ չստել` շրջապատուած սուտերով,
Ատողներու մէջ ըլլալ սիրալիր,
Եթէ կրնաս ըլլալ բարի, բայց ուժով.
Եթէ կրնաս դուն երազել եւ սակայն
Չըլլալ գերին երազներուդ գերիշխող,
Յաղթանակէն ետք հանդիպիլ պարտութեան
Եթէ կրնաս լսել քու խօսքդ վճիտ
Չարափոխուած յիմարներու ծուղակի
Ու խորտակուած տեսնել մեծ երկը կեանքիդ,
Բայց վերստին զայն շինելու գաս ծունկի.
Եթէ կրնաս շահը հազար ճիգերու,
Եւ անտրտունջ, առանց երբեք ողբալու
Վերսկսիլ ծայրէն ամէն ինչ կրկին,
Եթէ կրնաս սիրտ ու ջիղեր ու մկան
Մաշումէն ետք նորէն լարել անդադար
Եւ դիմանալ, երբ մեռած է ամէն բան,
Բացի կամքէն, որ կը մնայ մէջդ վառ.
Եթէ կրնաս արքաներու հետ` պարզուկ,
Ամբոխին մէջ` առաքինի ըլլալ միշտ,
Եթէ թաղես կրքի րոպէն վաղանցուկ,
Եթէ մարդիկ անզօր են քեզ առթել վիշտ
Եւ ամէնուն կու տաս արժէքն իր արդար,
Եթէ սիրես, բայց սիրոյ խենթ չդառնաս.
Քո՛ւկդ է Երկիրն ու իր գանձերն անհամար
Եւ աւելին` այն ատեն Մա՛րդ ես, տղաս:
Արտաքին յղումներ
Ստորոգութիւն:Անգլիացի գրողներ Ստորոգութիւն:Անգլիացի բանաստեղծներ Ստորոգութիւն:Անգլիացի նոպէլեան մրցանակակիրներ Ստորոգութիւն:20-րդ դարու բանաստեղծներ Ստորոգութիւն:Անգլիացի արձակագիրներ Ստորոգութիւն:Անգլիացի վիպասաններ Ստորոգութիւն:Ռազմական թղթակիցներ Ստորոգութիւն:Անգլիացի մանկագիրներ Ստորոգութիւն:Անգլիացի բեմադրիչներ Ստորոգութիւն:Անգլիացի լրագրողներ Ստորոգութիւն:Գիտական Վիպային գրողներ
1647 թուական
1647 թուական, ոչ նահանջ տարի, 17րդ դարու 47րդ տարին է
Ծնունդներ
Տե՛ս նաեւ՝ Ստորոգութիւն:1647 ծնունդներ
Մահեր
Տե՛ս նաեւ՝ Ստորոգութիւն:1647 մահեր
Ստորոգութիւն:1647
Թօփալ Յակոբ
Թօփալ Յակոբ, (Քէլլէր) Տարագրութեան օրերուն, հասած էր Պապ եւ հոն մսագործութիւն կ՚ընէր:
Կոչուած էր թօփալ անոր համար որ իր գիւղի անտառներէն մէկուն մէջ փայտ կտրած ատեն, իժէ մը խայթուած էր: Նոյն վայրկեանին խայթուած տեղը, ձեռքի տապարին մէկ հարուածով թռցուցած էր ու շապիկը վէրքին կապելով՝ կեանքը ազատած: Փախչելով Պապ էն ապաստանած էր իր հայրենի լեռները: Ինթիլլի երկաթուղագծին վրայ աշխատող տասնեակ հազարաւոր հայերուն քարոզած էր:
Քէշա
Քէշա Ռոզ Սիպըրթ (Kesha Rose Sebert, ծնած՝ 1 Մարտ, 1987), ամերիկացի երգչուհի, երգերու հեղինակ եւ ռեփըր։ 2005-ին կը ստորագրէ պայմանագիր՝ արտադրող Dr. Luke-ի Kemosabe Records ձայնագրման պիտակի հետ եւ կը դառնայ անոր անդամ ։ Ան մեծ ճանաչում ձեռք կը բերէ 2009-ին, երբ իր մասնակցութիւնը ունեցաւ ռեփըր Ֆլօ Ռայտայի «Right Round» երգին մէջ, որ Միացեալ Նահանգներու Billboard Hot 100 յաջողութիւն-շքերթին մէջ կը գրաւէ առաջին հորիզոնականը ։ 2010-ի Յունուարին կը հրապարակուի երգչուհիին առաջին՝ «Animal» կոչուող աշխատանոցական ալպոմը, որ կը գլխաւորէ Billboard 200 յաջողութիւն շքերթը եւ կը վաճառուի միլիոնաւոր օրինակներով ։ Այդ ալպոմին «Tik Tok» երգը կը գլխաւորէ միջազգային յաջողութիւն շքերթներ, որոնցմէ է Billboard Hot 100-ը ։ 2010-ին կը հրապարակուի նաեւ «We R Who We R» երգը, որ նոյնպէս կը գլխաւորէ Billboard Hot 100-ը՝ դառնալով անոր երրորդ երգը, որ այդ շքերթին մէջ գրաւած է առաջին հորիզոնականը ։
2012-ի Նոյեմբերին վաճառքի դուրս կու գայ Քէշայի երկրորդ աշխատանոցական ալպոմը, որ կը կրէ «Warrior» անուանումը ։ 2013-ին երգչուհին իր մասնակցութիւնը ունեցաւ ռեփըր Փիթպուլի «Timber»երգին մէջ, որ Billboard Hot 100-ին մէջ եւ միջազգային շարք մը շքերթներու մէջ կը գրաւէ առաջին հորիզոնականը ։
Անձնական կեանք
Քէշան երկսեռ է ։ Ան երաժշտական կատարումներով հանդէս կու գայ թէ՛ հակասեռական եւ թէ՛ համասեռական զոյգերու հարսանեկան արարողութիւններու ժամանակ ։
Արտաքին յղումներ
Ստորոգութիւն:1 Մարտի ծնածներ Ստորոգութիւն:Ամերիկացի երգչուհիներ Ստորոգութիւն:Ամերիկացի երգահաններ
Կիլիկեան Ճեմարան
Պատմութիւն
Հալէպի մէջ հիմնուած է 1921 թուականին, որպէս Կիլիկեան Գաղթականց Վարժարան՝ Կիլիկեանի Նպաստից Միութեան կողմէ: 1930 թուականին վերանուանուած է Կիլիկեան Երկսեռ Վարժարան: Զոյգ նախակրթարանները եւ մանկապարտէզը կը շարունակեն իրինց բարեյաջող ընթացքը:
Սուրիոյ պատերազմի պատճառով, Կիլիկեան Ճեմարանի երեք շէնքերն ալ տուժած են բախումներէն, եւ ռմբակոծումներու պատճառով ծանրօրէն վնասուած: Հետեւաբար, Կիլիկեան վարժարանի երկու բաժիններու՝ նախակրթարանի եւ երկրորդականի աշակերտները, կը յաճախեն Նոր Սերունդ Մշակութային Միութեան շէնքը՝ Ազիզիէ թաղամաս: Իսկ Մայք Նազարէթեան Մանկապարտէզը 2012-2013 եւ 2013-2014 ուսումնական տարեշրջանին կը տեղափոխուին նախ Ուրֆայի Վերածնունդ Մշակությին Միութեան կեդրոնը՝ Սիւլէյմանիէ, ապա՝ Ազգային Մշակութային Միութեան կեդրոնը՝ Վիլլաներ, ուր դասաւանդութիւնները հոն տեղի կ'ունենան:
Կիլիկեան ճեմարանի ամառնային դպրոցը
3 Օգոստոս 2013-ին, Կիլիկեան ճեմարանը ամառնային դպրոց բացած էր արձակուդներուն իրենց տուները վերադառնալու միջոց չունեցող սուրիահայ երեխաներուն համար: Քաղաքացիական պատերազմի պատճառով ճեմարանի շատ ուսանողներ չկրցան միանալ իրենց ընտանիքներուն կարճատեւ արձակուրդի ժամանակ, ուստի ճեմարանի տնօրինութիւնը ամառնային դպրոցի նոր ծրագիր մշակած էր: Յուլիս 1-էն մինչեւ 28 Սեպտեմբեր ընթացող երկու ուսումնական կիսամեակներու ժամանակ ուսանողները կը յաճախեն Հին եւ Նոր Կտակարաններու ուսումնասիրութեան, Հայ եկեղեցւոյ պատմութեան, Մեծի Տանն Կիլիկիոյ Կաթողիկոսութեան պատմութեան, գրաբարի, արեւմտահայերէնի, արաբերէնի, անգլերէնի, ֆրանսերէնի, գեղանկարչութեան, երգի եւ դաշնամուրի դասերու :
Կիլիկեան Ճեմարանի վերաբացումը
22 Յունուար 2018-ին, վերաբացուած է Կիլիկեան ճեմարանը։ Հանդիսաւոր արարողութիւնը կայացած է առաւօտեան, ժամը 11-ին, ճեմարանի երկրորդական բաժնի շրջափակէն ներս, Տէր Շահան արքեպիսկոպոս Սարգսեանի հովանաւորութեամբ։ Մատաղի արարողութենէն ետք կայացած է ճեմարանի բացումը։ Կիլիկեան կրթական հաստատութեան հոգաբարձութեան խօսքը արաբերէնով արտասանած է Վարուժ Սիւլահեանը, իսկ Տնօրէնութեան խօսքը, ճեմարանի այժմեան տնօրէն Աբրահամ Զուպրիկեանը:
Բացման արարողութեան ներկայ եղած են Հայաստանի Հանրապետութեան Հալէպի Գլխաւոր Հիւպատոս Արմէն Սարգիսեանը, հայկական միութիւններու եւ կազմակերպութիւններու ներկայացուցիչներ, ինչպէս նաեւ Սուրիոյ Կրթութեան նախարարութեան ներկայացուցիչ, Հալէպի կրթական տնօրէնութեան փոխ տնօրէն:
Կիլիկեան ճեմարանը 5 տարի հրթիռակոծումներու թիրախ դարձած էր եւ զգալիօրէն վնասուած։ Այժմ այն իր դռները կը բանայ վերանորոգումէն ետք։ ճեմարանը վերանորոգման աշխատանքները սկիզբ առած էին Օգոստոս 2017-ին: Աշխատանքները կեդրոնացած էին յատկապէս վարժարանի երկրորդական բաժնի մասնաշէնքին  վրայ :
Պատերազմի ամբողջ  տեւողութեան Կիլիկեան ճեմարանի աշակերտութեան դասաւանդութիւնները շարունակուած էին «Նոր Սերունդ» մշակութային միութեան յարկին տակ :
Կիլիկեան Ճեմարանի հիմնադրութեան 75-ամեակը
28 Նոյեմբեր 1997 թուականին, հանդիսաւորապէս նշուած է Կիլիկեան Ճեմարանի հիմնադրութեան 75-ամեակը: Այս առիթով լոյս տեսած է Վարժարանի Յուշամատեանը (գլխաւոր խմբագիր՝ Ռուբէն Տիրարեան): Կիլիկեան Ճեմարանը ունեցած է զանազան լեզուներէ բաղկացած «Աւետիս Իսահակեան» գրադարանը:
Զուռնա
Զուռնա, փողային երաժշտական գործիք։ Հայաստանի մէջ լայն տարածում գտած հնագոյն նուագարան։
Նկարագրութիւն
Սասունցիները նուագարանը «փող» կ'անուանեն։
Զուռնան փայտէ պատրաստուած փող մըն է, որուն ծայրի բաժինը համեմատաբար աւելի լայն է ։ Ուղիղ, աստիճանաբար լայնցող փողը մէկ կողմէն ունի ութ, միւս կողմէն՝ մէկ ձայնանցք։ Վերի բաժինը կ'անցնի ձայնի օղակաձեւ կարգաւորիչը, որ կը ներառէ ձայնի վերարտադրման վերադիր սարքաւորումը՝ մետաղէ կամ այլ նիւթէ շրջանակ մը, որուն կեդրոնը գտնուող բարակ գլանին վրայ կը տեղադրուի փչելու երկլեզուակ «պիպիչ»ը։ Գլխաւորաբար կը պատրաստուի ծիրանենիի, թթենիի կամ ընկուզենիի փայտէ, իսկ պիպիչը՝ եղէգէ։
Զուռնային հայրենիքը կը համարուի Հայկական լեռնաշխարհը, տարածուած է նաեւ Միջին Ասիոյ, Մերձաւոր Արեւելքի, Իրանի եւ Թուրքիոյ մէջ։
Իր զիլ ու սուր, ճչացող ձայնով կը նմանի պարկապզուկին, բայց աւելի «ծակող» երանգով՝ բան մը, որ կ'առանձնանայ միւս բոլոր փողային նուագարաններէն։ Զուռնան կ'օգտագործուի բացօթեայ վայրերու մէջ, ժողովրդական տօնակատարութիւններու, հարսանիքներու եւ այլ արարողութիւններու ընթացքին։
Սովորականէն աւելի թաւ ձայնով զուռնային տեսակը կը կոչուի պոռոզա։ Կան վարպետ կատարողներ, որոնք միաժամանակ երկու զուռնա կը փչեն։
Երգացանկը բազմազան է, հարուստ է տարբեր տեսակի մեծ ու փոքր ծաւալով ստեղծագործութիւններով։
1648 թուական
1648 թուական, նահանջ տարի, 17րդ դարու 48րդ տարին է
Ծնունդներ
Տե՛ս նաեւ՝ Ստորոգութիւն:1648 ծնունդներ
Մահեր
Տե՛ս նաեւ՝ Ստորոգութիւն:1648 մահեր
Ստորոգութիւն:1648
Յովսէփ Ենիգօմշեան
Յովսէփ Ենիգօմշեան, զաւակն է Քիլիսի ծանօթ ընտանիքներէն Մահտէսի Աղէկ աղա Ենիգօմշեանի որ իր մահկանացուն կնքեց Պէյրութ 1928-ին: Տօքթ. Ենիգօմշեան ծնած է Քիլիս (Թուրքիա) 1895-ին: Շրջանաւարտ Այնթապի Կեդրոնական Թուրքիոյ Գոլէճէն, Պ.Ա. տիտղոսով, 1914-ին: Նոյն տարին Հոկտեմբերին կու գայ Պէյրութ իբրեւ բժշկական ուսանող՝ Ամերիկեան Համալսարան, եւ 1918-ին շրջանաւարտ կ'ըլլայ բժշկի տիտղոսով։ Ամբողջ 4 տարուայ ընթացքին իր դասարանին առաջինը հանդիսացած է, որու համար շրջանաւարտութեան իրեն կը տրուի Special Certificate Of Merit վկայականը։ 1918էն ի վեր Տօքթ. Ենիգօմշեան կը ծառայէ Պէյրութի Ամերիկեան Համալսարանի Բժշկական Դպրոցի Ներքին Հիւանդութեանց բաժնին մէջ։ 1919-ին կարճ ժամանակուայ մը համար կ'երթայ ծննդավայրը։ 1921-ին, համալսարանին կողմէ կը ղրկուի Եւրոպա մասնաւոր ուսումնասիրութեանց համար, եւ վերադարձին կը նշանակուի Adjunct Prof. of Internal Medicineի։ 1929-ին Լոնտոնի համալսարանի բժշկ. ճիւղին մէջ Tropical Medicine դասընթացքին կը հետեւի եւ վերադարձին կը նշանակուի Associate Professor: 1933-34-ին մասնաւոր ուսումնասիրութիւններ կ'ընէ դարձեալ ներքին հիւանդութեանց ճիւղին մէջ Միացեալ Նահանգներ։ 1930էն ի վեր Ամերիկ. Համալսարանի բժշկական ճիւղին Ներքին Հիւանդութեանց Փրօֆէսօր է։ 1948-49-ին դարձեալ տարի մը Հիւս. Ամերիկա կ'անցընէ իբրեւ այցելու Փրօֆ. Medical School Tulane University New Orleansի մէջ։ B.A., եւ M.D.էն զատ ունի նաեւ D.T.M.& H. England եւ, M.R.C.P. London տիտղոսները։ Ըրած է ուրոյն հետազօտութիւններ իր մասնագիտութեան մէջ եւ հրատարակած բազմաթիւ յօդուածներ գիտական պարբերաթերթերու մէջ։ Բազմաթիւ տարիներ իբր ուսուցիչ եւ բժիշկ գործունէութեան բերումով կրցած է կազմել բարեկամներու լայն շրջանակ մը հայերէ, տեղացիներէ եւ օտարներէ, զոր ի սպաս գրած է յօգուտ իր ազգին։ Մասնաւոր կերպով օգտակար եղած հայ-արաբ իրարահասկացողութեան կարեւոր գործին։ 1936-ի վրթովիչ դէպքերու ժամանակ, Տօքթ. Ենիգօմշեանի տեղացիներէն կարեւոր անձնաւորութիւններու հետ ունեցած բարեկամութիւնը փրկարար դեր կատարեց։ Տօքթ. Ենիգօմշեան օգտակար եղած է լիբանանահայ գաղութին մասնաւորապէս հետեւեալ չորս մարզերու մէջ. Ա)Ազգին առողջապահական վիճակը բարելաւելու ձեռնարկներուն լայնօրէն մասնակցած է. 1.Եղած է Հայ Ազգային Բուժարանի Հիմնադիրներէն մին եւ 1920էն ի վեր Ատենապետն է Բուժարանի Խնամակալ Վարչութեան։ 2.Պէյրութի եւ Այնճարի Գարակէօզեան Մանկանց Դարմանատուներու հիմնուելուն մէչ կարեւոր բաժին բերած է։ 1941էն ի վեր այս հիմնարկութեանց Պէյրութի Կեդր. Յանձնախումբին Ատենապետն է։ 3.Հալէպի Թիւֆէքճեան քլինիքին հիմնուելուն մէջ նաեւ կարեւոր դեր ունեցած է։ Բ)Սանճագի գաղթականներուն Պէյրութ, Այնճար, եւ Սուր տեղաւորման շրջանին կարեւոր ծառայութիւններ մատուցած է։ Գ)Հ.Բ.Ը. Միութեան Նպաստից Յանձնախումբի նախ իբրեւ անդամ եւ ապա իբր Ատենապետ դարձեալ մեծ ծառայութիւն մատուցած է։ Հ.Բ.Ը.Մ.ի այս մարմինը պատերազմի ընթացքին շատ օգտակար եղաւ։ Դ)Կիլիկիոյ Կաթողիկոսարանի Ա. Կեդր. Վարչութեան իբր Ատենապետ՝ դարձեալ օգտակար հանդիսացած է։ Տօքթ. Յ. Ենիգօմշեան հանրածանօթ բժիշկ մըն է ըւ չի զլանար ոեւէ ծառայութիւն բոլորին, առանց ազգի, կրօնքի եւ դաւանանքի խտրութեան։ Ամուսնացած՝ Օր. Հէլէն Գրաճեանի հետ։ Հայր է հինգ զաւակներու։ Սիրուած բոլորէն, մեր գաղութին իրապէս օգտակար հանդիսացած անձնաւորութիւն մըն է Տօքթ. Յ. Ա. Ենիգօմշեան :
Վրացական-պուլկարական Յարաբերութիւններ
Վրաց-Պուլկարական յարաբերութիւններ, յարաբերութիւններ երկու պետութիւններու՝ Պուլկարիոյ եւ Վրաստանի միջեւ։ 15 Յունուար 1992-ին, Պուլկարիա կը ճանչնայ Վրաստանի անկախութիւնը։ Երկու պետութիւններու միջեւ դիւանագիտական յարաբերութիւնները կը հաստատուին 5 Յունիս 1992-ին։
Պուլկարիա դեսպանատուն ունի Թիֆլիսի մէջ, իսկ Վրաստան դեսպանատուն ունի Սոֆիայի մէջ։ Երկու երկիրներն ալ Սեւծովեան տնտեսական համագործակցութեան լիիրաւ անդամներ են։
Գէորգ Տօնապետեան
Գէորգ Տօնապետեան, (1927, Հալէպ - 16 Նոյեմբեր 1996, Պոսթըն)։ Հալէպի Ազգային Քարէն Եփփէ Ճեմարանի տնօրէն: խմբագիր, հրապարակագիր, հանրային գործիչ, վարիչ-քարտուղար, «Armenian Weekly»ի վարիչ-տնօրէն, «Հայրենիք» օրաթերթի վարիչ-խմբագիր:
Կենսագրութիւն
Գէորգ Տօնապետեան Նախնական կրթութենէն ետք կը մեկնի Պէյրութ, ուր կը մնայ մինչեւ 1943։ Պատերազմական վիճակի պատճառով կը փակուի Համազգայինի Ճեմարանի գիշերօթիկը. այս պատճառով Գէորգ Տօնապետեան կը վերադառնայ Հալէպ, ուր կը յաճախէ Ամերիկեան Քոլէճը։ Լոնտոնի կրթական հաստատութիւններուն հետ թղթակցութիւներով Գ. Տօնապետեան ուսումը կը կատարելագորէ եւ կը հասնի PhD-ի։
1961-1967 ժամանակամիջոցին Գէորգ Տօնապետեան կը վարէ Հալէպի Ազգային Քարէն Եփփէ Ճեմարանի տնօրէնի պաշտօնը։
1967-ին կը փոխադրուի Քանատա, ապա 1968-ին պաշտօնի կը կոչուի Պոսթըն, նախ որպէս վարիչ-քարտուղար ԱՄՆ Արեւելեան շրջանի ՀՅԴ ԿԵդրոնական Կոմիտէին, ապա՝ 1976-ին, կը նշանակուի «Armenian Weekly»ի վարիչ-տնօրէն։
1979 Ապրիլին կը նշանակուի «Հայրենիք» օրաթերթի վարիչ-խմբագիր եւ այդ պաշտօնը կը վարէ մինչեւ Սեպտեմբեր 1990, երբ առողջական պատճառներով կը ձերբազատուի այդ պաշտօնէն եւ կը դառնայ պատուակալ խմբագիր։ Պայմաններու բերումով, 1994-ին կրկին կը ստանձնէ թերթի խմբագրութիւնը։
Գէորգ Տօնապետեան կը մահանայ 16 Նոյեմբեր 1996-ին, Պոսթըն։
1649 թուական
Ծնունդներ
Տե՛ս նաեւ՝ Ստորոգութիւն:1649 ծնունդներ
Մահեր
Տե՛ս նաեւ՝ Ստորոգութիւն:1649 մահեր
Ստորոգութիւն:1649
Յակոբ Թօփուզխանեան
Յակոբ Թօփուզխանեան (1882-1937, Փարիզ)
Կենսագրութիւն
Ծնած 1882-ին: Իրաւաբան, ծառայած ֆրանսական բանակին եւ 1918-ին առաջին անգամ Լիբանան ժամանող ֆրանսական ուժերուն հետ Պէյրութ կուգայ որպէս քարտուղար-թարգման Պազ Նաւալի հրամանատարին։ Մեռած Փարիզ 1937-ին :
Վան Լէօ
Կենսագրութիւն
Վան Լէօ, բուն անունով՝ Լեւոն Ալեքսանտր Պոյաճեան, որ հանրածանօթ էր իր արուեստի անունով՝ «Վան Լէօ», ծնած է 20 Նոյեմբեր 1921-ին, Ճիհուն քաղաքը, 43 քմ. Ատանայի արեւելքը, Կիլիկիա: Անոր ընտանիքը վերապրած էր հայոց ցեղասպանութիւնը եւ տեղահանութեան ահաւոր տարիները՝ միայն այն պատճառով, որ Պոյաճեանները պաշտպանուած էին շնորհիւ Պոյաճեան հօր ընկերային դիրքին՝ իբրեւ գերմանացիներուն պատկանող Պաղտատի երկաթուղային ընկերութեան բանուոր. նաեւ որովհետեւ Օսմանեան պետութիւնը չէր պարտադրեր իր դաշնակիցին՝ Գերմանիոյ հաշւոյն աշխատող կառավարիչներուն եւ բանուորներուն հեռացումը: Պոյաճեաններու ընտանիքը Կիլիկիա կը մնայ մինչեւ 1925 թուականը, երբ յետ-պատերազմական իրավիճակի լոյսին տակ՝  այլեւս անյոյս կը դառնայ հոն հայ ընտանիքի մը ապագայ կերտելու հաւանականութիւնը, եւ առ այդ անոնք կ'արտագաղթեն Եգիպտոս: Պոյաճեան ընտանիքը բնակութիւն կը հաստատէ Զաքազիք الزقازيق քաղաքին մէջ, նախքան 1930-ին Գահիրէ տեղափոխուիլը, ուր հայրը կը սկսի աշխատիլ թրամուէի մէջ:
Կրթութիւն եւ ասպարէզ
Վան Լէօ Լեւոն կը յաճախէ Cairo’s College de la Salle (1930-31) եւ the British Mission College (1932-1939): Ան միաժամանակ Գահիրէի կեդրոնը գտնուող «Քասր Էլ Նիլ» փողոցի մէջ գտնուող  Studio Venus-ին մէջ աշկերտ կը դառնայ: Լեւոն 17 տարեկան էր, երբ կ'որոշէ մասնագիտանալ լուսանկարչական ասպարէզին մէջ, որու պատճառով ալ, 1940-ին, Գահիրէի Ամերիկեան Համալսարան ընդունուելէն յետոյ կը լքէ ուսումը՝ իր հետաքրքրութիւնը զարգացնելու համար: Այդ օրերուն, եգիպտոսի հայ համայնքը կը վայելէր  լուսանկարչութեան համբաւը, եւ գրեթէ անոր մենաշնորհը ունէր, ինչպէս՝ Venus studio, Armand studio, Arshag studio, Vartan and Alban studio, նաեւ՝ Վարժապետեանը, որուն մօտ Լեւոն կը սորվի լուսանկարչութեան նախագիտելիքները, նախքան իր արուեստի հմտութեան զարգացումը՝ աշխատելով մէկ այլ յայտնի հայ լուսանկարիչի քով՝ Արթինեանին պատկանող «Վենիւս Սթիւտիօ»ին մէջ :